b'\n_START_ARTICLE_\nSali\n_START_SECTION_\nGeografija\n_START_PARAGRAPH_\nSali le\xc5\xbei na severozahodni obali istoimenskega zaliva na otoku. Kraj je s cesto preko \xc5\xbdmana povezan z ostalimi naselji na otoku._NEWLINE_Na koncu zaliva je pristan. Vstop v pristan varujeta dva valobrana: na prvem okoli 70 metrov dolgem stoji svetilnik. Tu so tudi privezi za ribi\xc5\xa1ke ladje, ob druhem manj\xc5\xa1em pa so privezana plovila doma\xc4\x8dinov. Zaliv je odprt ju\xc5\xbenim vetrovom.\n_START_SECTION_\nGospodarstvo\n_START_PARAGRAPH_\nSali je gospodarsko sredi\xc5\xa1\xc4\x8de, ribi\xc5\xa1ko pristani\xc5\xa1\xc4\x8de in pomembenaturisti\xc4\x8dna destinacija otoka. Tu je potaplja\xc5\xa1ka baza, kjer tudi polnijo potaplja\xc5\xa1ke jeklenke. V kraju obratuje \xc2\xbbTovarna ribjih konzerv\xc2\xab. Prebivalci pa se ukvarjajo \xc5\xa1e s poljedelstvom, predvsem s pridelavo oljk._NEWLINE_V kraju je hotel Sali.\n_START_SECTION_\nZgodovina\n_START_PARAGRAPH_\nNaselje Sali je dobilo ime po solinah, ki so bile zgrajene v plitvem zalivu. Prvotno naselje je bilo postavljeno sicer malo bolj odmaknjeno od morja, kot zdaj\xc5\xa1nje, ki je na obali._NEWLINE_V vasi stoji gotska cerkev Uza\xc5\xa1a\xc5\xa1\xc4\x87a Marijina, postavljena na temeljih starej\xc5\xa1e cerkve iz zgodnjega srednjega veka. Okoli cerkve je lapidarij z nagrobnimi plo\xc5\xa1\xc4\x8dami napisanimi v glagolica|glagolici. Druga cerkev  v vasi je cerkvica sv. Nikole, ki se prvi\xc4\x8d omenja leta 1644._NEWLINE_Med primerki hi\xc5\xa1ne arhitekture so zanimive: gotsko-renesan\xc4\x8dna hi\xc5\xa1a dru\xc5\xbeine Ran\xc4\x8di\xc4\x87, dve renesan\xc4\x8dni hi\xc5\xa1i dru\xc5\xbeine Gverini, ki ju obdaja park in baro\xc4\x8dna hi\xc5\xa1a Petricioli iz 17. stoletja.'